text: Sønderjyske møder AGF i pokal-kvartfinale
  30 oktober 2015 kl. 10.43
  Sønderjyske har hjemmebanefordel, når sønderjyderne møder AGF i pokalturneringens kvartfinale i begyndelsen af marts næste år.
  Sønderjyskes superligamandskab vandt tirsdag 6-2 ude over Greve og sikrede sig dermed en plads i denne sæsons pokalkvartfinale.
  Torsdag aften var der lodtrækning til kvartfinalerne efter Brøndbys knebne sejr over HB Køge, og her trak Sønderjyske en anden jysk superliga-konkurrent, nemlig AGF.
  De øvrige kvartfinaler er:
   FC Roskilde-AaB
   FC København-Randers FC
   Skive IK-Brøndby IF
  Kampene spilles 1. marts - 3. marts 2016.
  